ΚΟΙΝΗ ΘΕΣΗ (ΕΚ) αριθ. 13/97 που καθορίστηκε από το Συμβούλιο στις 27 Ιανουαρίου 1997 για την έκδοση της απόφασης αριθ. . . ./97/ΕΚ του Ευρωπαϊκού Κοινοβουλίου και του Συμβουλίου, της . . ., που τροποποιεί την απόφαση αριθ. 1254/96/ΕΚ περί καθορισμού συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (97/C 111/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ πρώτη παράγραφος,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας με τη διαδικασία του άρθρου 189 Β της συνθήκης (4),

Εκτιμώντας ότι ο κατάλογος έργων κοινού ενδιαφέροντος πρέπει να ενημερώνεται κατά περιόδους, ανάλογα με το ρυθμό ανάπτυξης των συνδεδεμένων ενεργειακών δικτύων εντός και εκτός της Ευρωπαϊκής Κοινότητας, λαμβάνοντας υπόψη τη διαδικασία διεύρυνσης και, γενικότερα, τη σύσφιξη των σχέσεων με τις τρίτες χώρες στον τομέα της ενέργειας,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στον ενδεικτικό κατάλογο έργων κοινού ενδιαφέροντος, που παρατίθεται στο παράρτημα της απόφασης αριθ. 125496/ΕΚ του Ευρωπαϊκού Κοινοβουλίου και του Συμβουλίου, της 5ης Ιανουαρίου 1996, για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (5), προστίθενται τα έργα που παρατίθενται στο παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 298 της 9. 10. 1996, σ. 10.

(2) ΕΕ αριθ. C 30 της 30. 1. 1997, σ. 114.

(3) Γνώμη της 16ης Ιανουαρίου 1997 (δεν έχει ακόμα δημοσιευθεί στην Επίσημη Εφημερίδα).

(4) Γνώμη του Ευρωπαϊκού Κοινοβουλίου της 12ης Νοεμβρίου 1996 (ΕΕ αριθ. C 362 της 2. 12. 1996, σ. 29), κοινή θέση του Συμβουλίου της 27ης Ιανουαρίου 1997 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(5) ΕΕ αριθ. L 161 της 29. 6. 1996, σ. 147.

ΠΑΡΑΡΤΗΜΑ

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ

ΕΡΓΑ ΠΡΟΣΤΙΘΕΜΕΝΑ (1) ΣΤΟΝ ΕΝΔΕΙΚΤΙΚΟ ΚΑΤΑΛΟΓΟ ΕΡΓΩΝ ΚΟΙΝΟΥ ΕΝΔΙΑΦΕΡΟΝΤΟΣ ΠΟΥ ΕΠΙΣΥΝΑΠΤΕΤΑΙ ΣΤΗΝ ΑΠΟΦΑΣΗ αριθ. 1254/96/ΕΚ (2)

ΔΙΚΤΥΑ ΗΛΕΚΤΡΙΚΗΣ ΕΝΕΡΓΕΙΑΣ

α) Σύνδεση απομονωμένων δικτύων ηλεκτρικής ενέργειας με τα διασυνδεδεμένα ευρωπαϊκά δίκτυα

>ΘΕΣΗ ΠΗΝΑΚΑ>

β) Ανάπτυξη των διασυνδέσεων μεταξύ των κρατών μελών

>ΘΕΣΗ ΠΗΝΑΚΑ>

γ) Ανάπτυξη των εσωτερικών συνδέσεων που είναι απαραίτητες για την αξιοποίηση των διασυνδέσεων μεταξύ των κρατών μελών

>ΘΕΣΗ ΠΗΝΑΚΑ>

δ) Ανάπτυξη των διασυνδέσεων με τρίτες χώρες της Ευρώπης και της λεκάνης της Μεσογείου, οι οποίες συμβάλλουν στη βελτίωση της αξιοπιστίας της ασφάλειας και του εφοδιασμού των δικτύων ηλεκτρικής ενέργειας της Κοινότητας

>ΘΕΣΗ ΠΗΝΑΚΑ>

ΔΙΚΤΥΑ ΦΥΣΙΚΟΥ ΑΕΡΙΟΥ

ε) Εισαγωγή φυσικού αερίου σε νέες περιφέρειες

>ΘΕΣΗ ΠΗΝΑΚΑ>

στ) Σύνδεση απομονωμένων δικτύων φυσικού αερίου με τα διασυνδεδεμένα ευρωπαϊκά δίτυα, συμπεριλαμβανομένης της αναγκαίας βελτίωσης των υφισταμένων δικτύων, και σύνδεση των χωριστών δικτύων φυσικού αερίου

>ΘΕΣΗ ΠΗΝΑΚΑ>

ζ) Αύξηση της ικανότητας παραλαβής (LNG) και αποθήκευσης που είναι αναγκαία για την ικανοποίηση της ζήτησης και διαφοροποίηση των πηγών και των οδών μεταφοράς φυσικού αερίου

>ΘΕΣΗ ΠΗΝΑΚΑ>

η) Αύξηση της ικανότητας μεταφοράς (αγωγοί φυσικού αερίου) που είναι αναγκαία για την ικανοποίηση της ζήτησης, καθώς και διαφοροποίηση των πηγών και των οδών μεταφοράς φυσικού αερίου

>ΘΕΣΗ ΠΗΝΑΚΑ>

(1) Η παρούσα απόφαση δεν θίγει την αξιολόγηση της περιβαλλοντικής επίπτωσης των έργων.

(2) Απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 1996, για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (ΕΕ αριθ. L 161 της 29. 6. 1996, σ. 147).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 25 Ιουλίου 1996, η Επιτροπή υπέβαλε στο Συμβούλιο πρόταση, με βάση την πρώτη παράγραφο του άρθρου 129 Δ της συνθήκης ΕΚ, για την έκδοση απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης αριθ. 1254/96/ΕΚ για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας.

2. Το Ευρωπαϊκό Κοινοβούλιο έδωσε τη γνώμη του μετά από πρώτη ανάγνωση στις 12 Νοεμβρίου 1996. Η Οικονομική και Κοινωνική Επιτροπή και η Επιτροπή των Περιφερειών διατύπωσαν τις γνώμες τους αντίστοιχα στις 25 Σεπτεμβρίου 1996 και 16 Ιανουαρίου 1997.

3. Κατά τη σύνοδό του της 27ης Ιανουαρίου 1997, το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

II. ΣΤΟΧΟΙ

4. Η πρόταση απόφασης έχει ως στόχο την ενημέρωση του ενδεικτικού καταλόγου έργων κοινού ενδιαφέροντος που παρατίθεται στο παράρτημα της απόφασης αριθ. 1254/96/ΕΚ (1) για καθορισμό συνόλου πρασανατολισμών σχετικά με τα διευρωπαϊκά δίκτυα στον τομέα της ενέργειας, προσθέτοντας έργα που έχουν στο μεταξύ φθάσει σε προχωρημένο στάδιο ανάπτυξης και πληρούν τα κριτήρια που καθορίζονται σε αυτή την απόφαση.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. Το Συμβούλιο ακολούθησε τη γνώμη του Κοινοβουλίου το οποίο ενέκρινε την πρόταση της Επιτροπής χωρίς τροπολογίες, εγκρίνοντας το κείμενο της πρότασης της Επιτροπής ως έχει, ως κοινή του θέση.

(1) ΕΕ αριθ. L 161 της 29. 6. 1996, σ. 147.